ការសម្ភាសរបស់ ហុង សាន

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ហុង សាន

ការសង្ខេបប្រវត្តិរបស់ ហុង សាន

*ការសម្ភាសនៅឆ្នាំ២០១៨ អ៊ីហុង សាន អត់បានចាំថ្ងៃខែឆ្នាំកំណើតរបស់ខ្លួនកើតនោះទេ តែអ៊ីប្រាប់ថាមានទីកន្លែងកំណើតនៅក្នុង ភូមិគោលដេក ឃុំព្រែកក្របៅ ស្រុកកងមាស ខេត្តកំពង់ចាម។ អ៊ីមានបងប្អូន៥នាក់ មានឪពុកម្តាយជាកសិករ បន្ទាប់មកអ៊ីបានរៀបការដោយសារតែឪពុកម្តាយជាអ្នករៀបចំទុកដាក់អោយតាមច្បាប់ទំលាប់ ដោយមានកូនសរុបតែ២នាក់នោះទេ ជាមួយនឹងស្វាមីអ៊ី ដែលគាត់ប្រកបមុខរបរជាអ្នកនេសាទត្រី។ អ៊ីថាជីវិតរបស់អ៊ីលំបាកវេទនាណាស់ នៅកាលពីសម័យលន់ណល់គេទំលាក់គ្រាប់បែកឆេះផ្ទះដែលខំប្រឹងដោយកំលាំងញើសឈាមអស់ ហើយគេដេញបាញ់ រហូតដល់កូន១កាលនុងនៅតូចភ័យឡើងលប់បាត់សម្មារតី តែបាញ់អត់ត្រូវ ដល់ពេលចូលសម័យប៉ុលពតគេប្រើហួសកំលាំង បែកបាក់គ្រួសារ ហូបចុកអត់គ្រាប់គ្រាន់ រហូតបានមកដល់ដាច់ទើបអ៊ីនិងក្រុមគ្រួសារខំប្រឹង ទាំងវេទនា រហូតដល់អ៊ីមានកូន៨ខែ នៅក្នុងពោះក៏ខំប្រឹងទៅកាប់ដើមកក់ដើម្បីរានយកដី ហើយមានថ្ងៃ១មេឃភ្លៀងអ៊ីនិងកូនបានដេកក្រាលហាលភ្លៀងទាំងទឹកភ្នែក! រហូតបានធ្វើចំការស្រែបាន ជួលអោយគេភ្ជួរហើយបានហូបគ្រាប់គ្រាន់ មកដល់ពេលសព្វថ្ងៃ ទោះមិនធូរធារណាស់ណា តែបានម៉ាគ្រាប់គ្រាន់ដែរ ហើយអ៊ីមានដីចែកអោយកូនៗអស់ហើយ ដែលដីខ្លះជាដីកេរតតពីជីដូនជីតាឪពុកម្តាយ និងខ្លះទៀតជាដីដែលរដ្ឋចែករបបអោយ និងមានដីរានបានផងដែរ។*

ក៖ អ៊ីខ្ញុំជម្រាប់រលឹកអ៊ីតើសព្វថ្ងៃអ៊ីសុខសប្បាយដែរឬទេអ៊ី?

ខ៖ សុខសប្បាយនោះទេសព្វថ្ងៃ! ចាសខ្ញុំឈ្មោះ កុយសុភី បានមកធ្វើការសម្ភាសនៅឆ្នាំចរ សំរិតស័ក២៥៦២ ខែមិគសិ ១១កើត ត្រូវនឹងថ្ងៃអង្គារ ទី១៨ ខែធ្នូ ២០១៨ ។ នាមត្រកូលនិងនាមខ្លួនរបស់អ៊ីឈ្មោះអ្វី?

ខ៖ ខ្ញុំ ហុងសាន!

ក៖ ចាសឈ្មោះហ្នឹងអ្នកណាជាអ្នកដាក់ឈ្មោះអោយ?

ខ៖ ម៉ែខ្ញុំហ្នឹងណា!

ក៖ ចាសចឹងឈ្មោះហ្នឹងមានអត្តន័យយ៉ាងដូចម្តេចដែរ?អត្តន័យណាឈ្មោះ អ៊ីអត់មានដឹងដែរឬទេ?

ខ៖ ខ្ញុំអត់ដឹងនោះទេ! ខួរក្បាលខ្ញុំភ្លេចភ្លាំងអត់មានសូវចាំ

ក៖ ចឹងអ៊ីមានឈ្មោះហៅក្រៅ១ទៀតដេស?

ខ៖ ខ្ញុំអត់មានហៅក្រៅនោះទេ មានតែឈ្មោះ​សាន! ហុងសានហ្នឹង។

ក៖ ចាសចឹងមានតែ១ហ្នឹងនោះទេ?

ខ៖ ចាស!

ក៖ អ៊ីមានសញ្ជាតិអ្វី?

ខ៖ ខ្ញុំសញ្ជាតិជាខ្មែរ!

ក៖ ចាសអ៊ីថ្ងៃខែឆ្នាំកំណើតរបស់អ៊ីកើតនៅថ្ងៃខែឆ្នាំណា?

ខ៖ ខ្ញុំភ្លេចអស់ទៅហើយ ខ្ញុំអត់មានដឹងនោះទេ!

ក៖ ចាសចឹងចុះសំបុត្រកំណើតរបស់អ៊ី?

ខ៖ សំបុត្រកំណើតអីនុងខ្ញុំដាក់នៅផ្ទះនុង វាឆេះអស់រលីងហើយ

ក៖ ចឹងអ៊ីមានស្រុកកំណើតកើតនៅក្នុងភូមិ?

ខ៖ ខ្ញុំកើតនៅក្នុងភូមិគោដេកកាលពីដើមមកណា

ក៖ ចាស! ហើយចឹងនៅកន្លែងនុងគេហៅថាគោលដេកចឹងហេស?

ខ៖ ចាសគោដេក!

ក៖ ដល់ពេលអឺ គេហៅឃុំស្រុកខេត្តណា?

ខ៖ ពីដើមនុងហេស?

ក៖ ចាស!

ខ៖ ខេត្តកំពង់ចាមយើងដ៏ដែរហ្នឹង!

ក៖ ចឹងបានន័យថា កើតនៅក្នុងភូមិគោលដេក ឃុំព្រែកក្របៅ ស្រុកកងមាស ខេត្តកំពង់ចាម?

ខ៖ ចាសៗ

ក៖ ចាស!អឺ នាមត្រកូលឪពុករបស់អ៊ីឈ្មោះអ្វី?

ខ៖ ឪពុកហុងសានហ្នឹង អូ បើសិនជាឪពុកហ្នឹងឈ្មោះ សឹបហុង

ក៖ អត់ទេចង់សួរឪពុកអ៊ី?

ខ៖ ហ្នឹងហើយហុង តាហុង!

ក៖ តាហុង!

ខ៖ ចាស!

ក៖ ក៏ប៉ុន្តែនាមត្រកូលរបស់គាត់ឈ្មោះអ្វីដាក់នាមត្រកូលអោយគាត់ផង!ដូចជាអ៊ីចឹងឈ្មោះ ហុងសាន ចឹងក៏ប៉ុន្តែឪពុករបស់អ៊ីឈ្មោះតាហុងចឹងហេស?

ខ៖ ចាសៗ!

ក៖ចឹងដាក់នាមត្រកូលអោយគាត់ផង!

ខ៖ ឪពុករបស់គាត់ឈ្មោះ សឹប!

ក៖ អូចឹងឈ្មោះ សឹបហុង!

ខ៖ ចាសៗ!

ក៖ សឹបហុង! (ប្រកប)

ខ៖ ហើយនិងខ្ញុំហ្នឹងហុងសាន!

ក៖គាត់មកដល់ឥឡូវស្លាប់ហើយ?

ខ៖ គាត់មកដល់ពេលឥឡូវនេះស្លាប់បាត់ទៅហើយ

ក៖ ចឹងតើគាត់ស្លាប់នៅអាយុប៉ុន្នាន?

ខ៖ គាត់ស្លាប់នៅអាយុ៧០!

ក៖ ចឹងតើស្លាប់នុងដោយសារតែមានមូលហេតុអ្វីដែរបានជាគាត់ស្លាប់នុង?

ខ៖ គាត់ស្លាប់ដោយសារតែរោគាខ្លួនគាត់!

ក៖ ចឹងដោយសារតែជំងឺហេស?

ខ៖ ហ្នឹងហើយគាត់ស្លាប់ដោយសារតែជំងឺ! ចាស

ក៖ មានដឹងថាគាត់ចេះអក្សរដេស?

ខ៖ គាត់ចេះ!

ក៖ ចឹងមានដឹងថាគាត់បានរៀនដល់ត្រឹមថ្នាក់ទីប៉ុន្នាន?

ខ៖ គាត់បានរៀននៅសាលាវត្តនោះទេ!

ក៖ តើគាត់ចេះភាសាអ្វីគេទៀតដេស?

ខ៖ អត់ទេ គាត់ចេះតែភាសាយើងហ្នឹង!

ក៖ ចឹងគាត់ភាសាបរទេសចិនអីគាត់ចេះដេស?

ខ៖ គាត់អត់ចេះសោះចាស!

ក៖ គាត់មានអត្តចរិតយ៉ាងម៉េចដែរអ៊ី?

ខ៖គាត់ជាអ្នកស្លូតបូតនោះទេ!

ក៖​ចឹងតើគាត់មានមុខរបរធ្វើអ្វី?

ខ៖​គាត់មានមុខរបរជាអ្នកធ្វើនេសាទ។

ក៖ ចុះគាត់មានស្រុកកំណើតនៅក្នុងស្រុកខេត្តណា?

ខ៖ នៅខាងគោដេក!

ក៖ ចឹងហេស?

ខ៖ ចាស!

ក៖ចាសចុះគាត់មានបងប្អូនដូចជាបងទី១មានឈ្មោះអ្វី?

ខ៖ បងទី១មានឈ្មោះសឹប អែម

ក៖ ភេទ?

ខ៖ ប្រុស!

ក៖ ចាសហើយចុះទី២?

ខ៖ ទី២ឈ្មោះ សឹប ណេម ភេទស្រី

ក៖ ចាសហើយចុះទី៣?

ខ៖ ដល់ទី៣ សឹប (អីនោះទេ) ដល់ទី៤ សឹបសាប

ក៖ ចាសមានទៀតដេសអ៊ី?

ខ៖ បានមកដល់ក្រោយហ្នឹងសឹបសុង បង្អើយត្រឹមគាត់ហ្នឹងហើយ!

ក៖ចឹង!

ខ៖ មានបងប្អូន៥នាក់!

ក៖ ចឹងតាហុងនុងគាត់កូនពៅគេចឹង!

ខ៖ គាត់កូនពៅគេ!

ក៖ ចាសហើយទៅនាមខាងត្រកូលខាងម្តាយរបស់អ៊ីវិញ តើគាត់មានឈ្មោះអ្វី?

ខ៖ ខាងម្តាយនុង!

ក៖ ចាសរាប់មកតើមានអ្វីដែរចាស?

ខ៖ យាយអេន!

ក៖ អ្វីអេន?

ខ៖ សេងអេន ហ្នឹងខាងម្តាយ!

ក៖ ចាសអត់ទេ ឥឡូវអឺ គាត់សព្វថ្ងៃហ្នឹងគាត់ស្លាប់ដែរហេស?

ខ៖ គាត់ស្លាប់ហើយ១!

ក៖ តើសព្វថ្ងៃគាត់ស្លាប់នៅអាយុប៉ុន្នានដែរ?

ខ៖ គាត់ស្លាប់នៅអាយុ៧១ ថា៧១ចុះ!

ក៖ ទៅស្លាប់ដោយសារតែមានមូលហេតុអ្វីដែរ?

ខ៖ គាត់ស្លាប់ដោយសារតែមានជំងឺរោគាដោយខ្លួនរបស់គាត់

ក៖ ចាស!

ខ៖​ចាស!

ក៖ អឺ គាត់បានចូលរៀនដេស?

ខ៖ គាត់អត់ចេះទេចាស

ក៖ ចុះគាត់មានអត្តចរិតយ៉ាងម៉េចដែរ?

ខ៖ គាត់ស្លូតបូតអ្នកណាក៏គេអាណិតគាត់ដែរ

ក៖ ចឹង!

ខ៖ ចាស!

ក៖​តើគាត់មានមុខរបរធ្វើអ្វី?

ខ៖ គាត់ខាងនេសាទហ្នឹង!

ក៖ តើគាត់មានមុខរបរហ្នឹង!

ខ៖ ចាស!

ក៖ តើគាត់កើតនៅភូមិ?

ខ៖ នៅក្នុងភូមិគោដេក ស្រុកកងមាស ខេត្តកំពង់ចាម។

ក៖ចាស!

ខ៖ ចាស!

ក៖ អូ! …អឺ !ឪពុកម្តាយហ្នឹងដែរដំណាលប្រាប់អ៊ីថាមុខនឹងគាត់រៀបអាពាហ៏ពិពាហ៏ជាមួយតើគាត់មានបានឃើញគ្នាមុនដែរឬទេ?

ខ៖ ឃើញតើ! គាត់ឃើញគ្នា នៅក្នុងស្រុកភូមិជាមួយនឹងគា្នដូចថាម្តាយឪគាត់ពេញចិត្ត ហើយសមីខ្លួននេះក៏ពេញចិត្ត! ចាស!

ក៖ ចាស!ហើយចឹងអឺបងប្អូនខាងម្តាយបង្កើតហ្នឹង?

ខ៖ បងប្អូនខាងម្តាយបង្កើតៗហ្នឹងទី១មានឈ្មោះ យាយអេនហ្នឹង !

ក៖ ចាសហើយចុះទី២?

ខ៖ ហើយដល់ទី២យាយអឿន ហើយទី៣ យាយហ៊ាន ទី៤តាធីម ដល់ទី៥ មាធួន!

ក៖ ចាស!ចឹងមានតែប៉ុណ្ណឹងនោះទេ?

ខ៖ បាទ!​មានតែប៉ុណ្ណឹងទេ!

ក៖ ចាសមានឈ្មោះទី១បងគេឈ្មោះ?

ខ៖ ខ្ញុំទី១ឈ្មោះ ហុង សាន!

ក៖ អូ ចឹងអ៊ីកូនបងគេហេស?

ខ៖ ចាសរួចបានមកទី២ ហុងរស់!

ក៖ ភេទ?

ខ៖ ភេទស្រីនោះទេ!

ក៖ ចាស!

ខ៖រួចដល់ពេលមកក្រោយទៀត ហុង រឿន ហុងរ៉េន! ហុងរឹមស្រីណា

ក៖ ចាស!

ខ៖​ហើយបានពៅគេឡុងរ៉ុន !

ក៖ ប្រុស?

ខ៖ ចាសប្រុសៗ!

ក៖ កូនពៅគេ!

ខ៖ ចា!

ក៖ ចឹងមានគ្នាប៉ុន្នាននាក់ដែរបងប្អូនរបស់អ៊ី?

ខ៖ មាន៥!

ក៖ ចឹងមានតែ៥នាក់ហ្នឹងទេ?

ខ៖ ចាស!

ក៖ អ៊ីបានរៀបអាពិពាហ៏ពាហ៏នៅក្នុងសង្គមអ្វី?តើកាលនុងនៅក្នុងសង្គមអ្វីគេអ៊ីមានបានចាំដេស?

ខ៖ អត់មានបានចាំនោះទេ!

ក៖​ចុះតើមានបានចាំឆ្នាំដេស?តើគេហៅឆ្នាំ ដូចជាពេលរៀបការនុងមានបោះធៀបការអីនោះយើងមិនចាំ?ឆ្នាំណា? អត់ចាំទេអ៊ី?

ខ៖ អត់ចាំនោះទេ ខ្ញុំមកដល់សព្វថ្ងៃនេះចង់វង្វេងវង្វន់អស់ទៅហើយ

ក៖ ចឹងអ៊ីបានរៀបអាពាហ៏ពិពាហ៏នុងនៅអាយុប៉ុន្នាន?

ខ៖ នៅកាលនុងឆ្នាំអាយុបាន១៨!

ក៖ ចាសចឹងអ៊ីបានចូលសិក្សានៅអាយុប៉ុន្នានដែរ?

ខ៖ ខ្ញុំអត់មានបានចូលរៀននោះផង ព្រោះអីម្តាយឪរបស់ខ្ញុំក្រចឹងហើយអត់មានបានចូលរៀនចេះ! ទាំងអស់ទាំងបងប្អូនទាំងអស់អត់មានចេះ។

ក៖ ចឹងអ៊ីកាន់សាសនាអ្វី?

ខ៖​ខ្ញុំកាន់សាសនាខ្មែរ!

ក៖ ចឹងកាលនុងអ៊ីមានបានប្រកបមុខរបរអ្វីដែរ?

ខ៖ កាលនុងខ្ញុំ រកនេសាទ!

ក៖ ចឹងជាមួយនឹងឪពុកម្តាយចឹងទៅហេស?

ខ៖ ហ្នឹងហើយរកនេសាទ!

ក៖ ចាសហើយចឹងទៅបងអឺ នាមត្រកូលរបស់ប្តីអ៊ីតើមានឈ្មោះអ្វី?

ខ៖ ឈ្មោះ នោស៊ីម

ក៖ ចុះថ្ងៃខែឆ្នាំកំណើតរបស់គាត់តើមានបានចូលសិក្សាដេស?

ខ៖ គាត់បានរៀននៅវត្ត!

ក៖ អូ…

ខ៖ គាត់បានចេះអក្សរតែថាគាត់បានចេះស្ដូចស្តើងដែរនោះទេ

ក៖ ចុះគាត់មានចេះភាសាអ្វីក្រៅពីខ្មែរដេស?

ខ៖​គាត់អត់មានចេះភាសាអ្វីនោះទេចេះតែខ្មែរ១មុខ!

ក៖ ចាសចឹងតើគាត់សញ្ជាតិអ្វី?

ខ៖ គាត់សញ្ជាតិខ្មេរ

ក៖ ចាសហើយចុះតើគាត់មានកាន់សាសនាអ្វី?

ខ៖ កាន់សាសនាខ្មែរដែរ

ក៖ ចាសតើគាត់មានមុខរបរធ្វើអ្វី?

ខ៖ រកត្រី ម៉ាជំនាន់នេះនុងរកត្រី!

ក៖ចុះតើគាត់មានអត្តចរិតយ់ាងម៉េចដែរ?

ខ៖ គាត់អ្នកស្រួលដែរនុង មិនជាអ្នកនេះអីនោះទេ មិនសូវជាអ្នកកោងកាចអីនោះទេ បើសិនជាមួយនឹងអ្នកក្រៅវិញគេអាណិតអាសូរចង់គ្រប់គ្នាហ្នឹង!

ក៖ ចា!

ខ៖ ចាស!

ក៖ ហើយចុះតើគាត់មានទីកន្លែងកំណើតរបស់គាតកើតតើនៅក្នុងភូមិ?

ខ៖ គាត់នៅក្នុងភូមិគោដេកហ្នឹងដែរនុង!

ក៖​ចឹងនៅក្នុងភូមិគោដេកនុងដែរ!

ខ៖ អឺ! នៅខេត្តអីនោះទេខ្ញុំភ្លេចបាត់ទៀតហើយខ្ញុំមិនសូវជាចាំ!

ក៖ ចឹងនៅក្នុងភូមិជាមួយនឹងគ្នាហ្នឹងទេ?

ខ៖ ហ្នឹងហើយនៅក្នុងភូមិជាមួយនឹងគ្នាហ្នឹង!

ក៖ ចឹងអ៊ីដូចថានៅក្នុងភូមិជាមួយនឹងគ្នាហ្នឹងតើអ៊ីបានជាជាប់សាច់ឈាមជាមួយនឹងគាត់ដែរឬក៏ជាអ្នកដ៏ទៃ?

ខ៖ អ្នកដូចថាវាឆ្ងាយបន្តិចហើយទៅជាជីទួតទៅហើយ!

ក៖ ចឹងអ៊ីបានរៀបអឺ អាពាហ៏ពិពាហ៏នុងតើអ៊ីមានបានស្គាល់ចិត្តគ្នា ស្គាល់គ្នាមុនហើយ នៅជាមួយគ្នា?

ខ៖ ចាសៗបានឃើញមុន ព្រោះអីនៅស្រុកភូមិជាមួយគ្នាណា!

ក៖ ចាសស្គាល់ចិត្តអីគាត់ហើយណ៎?

ខ៖ ចាសៗដឹងចិត្តអស់ហើយ!

ក៖ ចាសចឹងបានចាស់ទុំបានរៀបចំអោយចឹងទៅ?

ខ៖ ចា!

ក៖ ហើយចឹងតើមានបងប្អូនប៉ុន្នាននាក់ដែរបងប្អូនខាងទ្រា?

ខ៖​គាត់មាន!មើល!

ក៖ បងទី១មានឈ្មោះ?

ខ៖ ណោញឹប

ក៖ តើភេទ?

ខ៖ ភេទស្រី!

ក៖ចាសស្រី

ខ៖ ហើយដល់ពេលទី២ ណោញឹម ដល់ពេលទី៣ ណោ វ៉ា ភេទប្រុស! ទី៤ ណោស្រ៊ីម ភេទប្រុស ទី៥ ណោតឹម ភេទស្រី ។

ក៖ អស់ហើយ?

ខ៖ ចាសអស់ហើយមានតែប៉ុណ្ណឹង

ក៖ ចឹងសព្វថ្ងៃអ៊ីមានកូនចំនួនប៉ុន្នាននាក់?

ខ៖ ខ្ញុំសព្វថ្ងៃហ្នឹងមានកូនតែ២នាក់នោះទេ! ចាស

ក៖ អឺ មានកូន២នាក់ ចឹងកូនទី១មានឈ្មោះអ្វីអ៊ី?

ខ៖ កូនទី១ស្រ៊ីម គង់!

ក៖ ភេទ?

ខ៖ ភេទប្រុស!

ក៖ ចាសតើគាត់កើតនៅក្នុងថ្ងៃខែឆ្នាំណាដែរ?

ខ៖ អឺ ខ្ញុំអត់មានបានចាំនោះទេ ព្រោះអីខ្ញុំបានភ្លេចអស់ទៅហើយ

ក៖ ចឹងកូននុងអាយុប៉ុន្នានហើយ?ដឹងថាអាយុប៉ុន្នានហើយ?

ខ៖ កូននុងអាយុ៣០ជាងហើយកូននុង

ក៖ ចឹងតើអ៊ីមានបានអោយកូនហ្នឹងចូលរៀនត្រឹមថ្នាក់ទីប៉ុន្នាន?

ខ៖ កាលនុងរត់ប្រថិនមិនដឹងថានៅអាយុប៉ុន្នាននោះទេ! ខ្ញុំភ្លេច ថាអត់ចាំ

ក៖ ចឹងរត់ប្រថាតប្រថិននុងដោយសារស្រុកកើតសង្គ្រាម?

ខ៖ ចាសហ្នឹងហើយ ស្រុកកើតមានសង្គ្រាមនុងវាទើបតែធំដែរនោះទេណា!

ក៖ ចាស!

ខ៖ ចាស!

ក៖ ចឹងអត់មានបានចូលរៀននោះទេ!ចុះមកដល់ពេលឥឡូវនេះគាត់មានគូស្រករហើយណ៎?

ខ៖ វាមានប្រពន្ធហើយ

ក៖ ចឹងប្រពន្ធនុងតើមានឈ្មោះអ្វី?

ខ៖ ប្រពន្ធនុងមានឈ្មោះថាសឹម!

ក៖ ចាសហើយអឺ មានកូនចំនួនប៉ុន្នានហើយមកដល់ពេលឥឡូវហ្នឹង?

ខ៖ មាន៣ កូននោះគឺ គង់ជូណាន គង់ជូណា គង់ជូលីន ក៏ប៉ុន្តែសុតតែភេទស្រី

ក៖ ចាសដល់ពេលមកកូនទី២?

ខ៖ កូនខ្ញុំហ្នឹងហេស?

ក៖ ចាស មកកូនទី២?

ខ៖ កូនទី២ ស្រ៊ីមជា

ក៖ ចាសរួចកើតនៅថ្ងៃខែ?

ខ៖ អត់

ក៖​អត់ចាំដែរ?

ខ៖ អត់ទេ ខ្ញុំភ្លេចអស់ទៅហើយ

ក៖​ហើយចុះមានបានចូលសិក្សាដេស?មានបានចូលរៀនដេស?

ខ៖ រៀនដែរប៉ុន្តែវាអត់មានចេះ

ក៖ តើវាបានរៀនដល់ថ្នាក់ទីប៉ុន្នានដែរ?

ខ៖​រៀនបានត្រឹមថ្នាក់ទី១២

ក៖ ចឹងឈប់ទៅ?

ខ៖​ចាសរៀនអត់ចេះ!

ក៖ ចឹងគាត់មានទីកន្លែងកំណើតនៅក្នុងភូមិអ្វី?

ខ៖​កាលវាកើតនៅនៅក្នុងភូមិអូកណ្តុរនោះទេ!

ក៖ ចឹងហ៎!

ខ៖ ចា!

ក៖ ចឹងភូមិអូកណ្តុរ ហើយចុះឃុំ?

ខ៖ អឺឃុំព្រែកក្របៅ ស្រុកកងមាស ខេត្តកំពង់ចាម

ក៖ ចាសហើយចុះមកដល់ពេលឥឡូវនេះ តើគាត់មានគូស្រករហើយនេស?

ខ៖ មានហើយ!ចាស

ក៖​តើប្រពន្ធរបស់គាត់មានឈ្មោះអ្វី?

ខ៖ ប្រពន្ធហ្នឹង ញោ ហួរ!

ក៖​ចាតើឥឡូវ គាត់មានកូនចំនួនប៉ុន្នាន?

ខ៖ មានកូន៣ (គាត់ចង់រៀបរាប់)

ក៖​មិនបាច់ទេយាយ! អឺ ចឹងគាត់មានមុខរបរអ្វីគាត់២នាក់ហ្នឹងឥឡូវ?

ខ៖ អូអត់មានរកអីនោះទេមកដល់ពេលឥឡូវនេះគាត់រៀន!

ក៖ ចឹងមិនមែននេះនោះទេកូនអ៊ីណា?

ខ៖ អូកូនខ្ញុំទី២ហ្នឹង វាធ្វើស្រែផង!

ក៖ ចឹងតើមកដល់ពេលឥឡូវនេះ តើគាត់មានជីវៈភាពគ្រាន់បើតើហេស?

ខ៖ មិនសូវគ្រាន់នោះទេ!

ក៖ ចឹងតើគាត់មានផ្ទះហើយហេស?

ខ៖ មានៗ!

ក៖ តើគាត់មានផ្ទះប៉ុន្នានខ្នង?

ខ៖ ផ្ទះនុងមាន២ខ្នង!

ក៖ ចឹងហេស?

ខ៖ចាស!

ក៖ ចឹងគាត់រាងគ្រាន់ហើយ

ខ៖ ចាសរាងគ្រាន

ក៖ ចាស

ខ៖ តែថាបើសិនជាវាអោយធូរធារតែម្តងនោះមិនទាន់នោះទេ

ក៖ ចឹងអ៊ីតាំងពីនេះមកនុង ធំដែរហើយ ជីតានិងជីដូនអីនោះតើគាត់មានដែរដំណាលពីជីវៈភាពកាលគាត់រស់នៅនុង ដែលប្រាប់ថាជីវៈភាពរស់នៅយ៉ាងម៉េចដែរ?

ខ៖ ម្តាយឪខ្ញុំហ្នឹងហេស?

ក៖ ជីតា?

ខ៖ ជីតាម្តាយខ្ញុំទៀតហ្នឹងហេស?

ក៖ ចាសៗ

ខ៖ អូ… គាត់លំបាកវេទនាណាស់! គាត់រត់ទៅទិញត្រីគេលក់ គាត់បានរែកទៅដល់កំពង់ធំគេយកមកលក់ ហ្នឹង ហើយពេលនុងអត់មានម៉ូតូអីនោះទេកាលម៉ាជំនាន់របស់គាត់ហ្នឹងណា

ក៖ ចាស

ខ៖ ហើយដល់ពេលកង់នោះក៏អត់មានដែរ ហើយដល់ពេលនិយាយគេអ្នកមាននោះគេមានកង់តែថាអ្នកក្រអត់មាននោះទេកង់ កុំថាឡើយដោយម៉ូតូតែថាកង់ក៏យ៉ាប់ដែរ

ក៖ ចឹងគាត់អត់មានដែរនិយាយដំណាលពីជីវៈភាពជីតារបស់គាត់ប្រាប់ដេស?

ខ៖ចាសគាត់យ៉ាប់ដែរ! ចឹងហ្នឹងហើយក្រមកពីជីដូនជីតាមកដល់កូនចៅចឹងណា​ខ្ញុំចេះតែនឹកចឹងនិយាយ គាត់ចេះតែបាននិយាយថាចឹងណា​គាត់ថាគាត់អត់មានអ្វីចែកអោយនោះទេ ចឹងមកដល់ឪពុករបស់ខ្ញុំហ្នឹងគាត់បានរកនេសាទអីចឹងមកទៅ រកក្រោយៗមកទៀតទើបតែថាបានដាច់អាពតអីមកនុងគេបានធ្វើស្រែអីចឹងមកណាទៅ ចឹងបានគាត់បានរានដីនុងណាណា

ក៖ ចាសចឹងបានរានដីនុង

ខ៖ ចាសហើយបានរានដីហ្នឹង កុំអីគ្មាននោះទេដីខ្លួនឯងនោះ

ក៖ ចឹងអ៊ីបានដឹងក្តីមកនុងតើអ៊ីមានបានឆ្លងកាត់នៅក្នុងរបបអ្វីខ្លះ?

ខ៖ ខ្ញុំបានឆ្លងកាត់ត្រឹមអាពតនោះទេខ្ញុះ

ក៖ ចឹងអ៊ីមានបានតែអាពតនោះទេនេស?

ខ៖ ចា!

ក៖ ខ្ញុំថាអ៊ីនៅក្នុងសម័យលន់ណល់ក៏ទាន់ដែរ!

ខ៖ អូ ...ទាន់ហ្នឹងហើយ កាលនុងអាពតនុងអីជាមួយគ្នាហេស? ខ្មែរក្រហមហ៎!

ក៖ លន់ណល់នុងកាលទំលាក់គ្រាប់បែកឆេះវត្តអីនុង កាលជំនាន់ប៉ុលពតណាហ្នឹងហើយ

ខ៖ ចាសចឹងហ្នឹងខ្មែរក្រហមហេស!

ក៖ ចឹងហ្នឹងគេហៅថារបបលន់ណល់!

ខ៖ ចឹងហេស

ក៖ ចាសបានបន្ទាប់មកទៀតចូលខ្មែរក្រហម របបប្រល័យពូជសាសន៏៣ឆ្នាំ៨ខែ!

ខ៖ ចាសវេទនា!

ក៖ ចឹងចូលអ៊ីនិយាយអំពីអឺ នៅក្នុងរបបលន់ណល់ កាលរបបនុងនៅក្នុងសង្គមនុងតើយ៉ាងម៉េចដែរអ៊ី?

ខ៖ នៅក្នុងរបបលន់ណល់នុង កាលនុងខ្ញុំរត់គ្រប់បែកឡើងប្រថិតប្រថីន អីលាក់អីហ្នឹង

ក៖ ចឹងកាលនុងអ៊ីមានកូននៅ?

ខ៖ ខ្ញុំមានកូនហើយ បានកូនខ្ញុំមីបង១

ក៖ ចា!

ខ៖ រួចទៅខ្ញុំរត់ទៅនៅយើងហ្នឹង

ក៖ ចាស!

ខ៖ ហើយបានដើមត្រេងហ្នឹងគេកាប់ៗ នេះមកដល់ចុងបង្ហើយនេះ ដល់មកនុងក៏គ្នាងាប់ទៅ

ក៖ អូ…

ខ៖ ខ្ញុំអាណិត ១ថ្ងៃប្រកាច់

ក៖ ចឹង!

ខ៖ គេថាឆ្គូតជ្រូកឆ្គូតអីនោះ

ក៖ អាដើមត្រេងហ្នឹងចាក់ក្បាល?

ខ៖ មិនទាន់ចាក់នោះទេ ថានៅតែប៉ុណ្ណេះនោះទេបានចាក់ហើយ

ក៖ ហាក់ ចឹងមិនទាន់ចាក់ត្រូវផងទៅជា?

ខ៖ មិនទាន់ត្រូវទេ ក៏ប៉ុន្តែប្រកាច់៤ទៅ៥ទៅ៦ថ្ងៃ

ក៖ ហាក់!

ខ៖ ចឹងវាភ័យវា!!

ក៖ អូរត់!

ខ៖ ចាសក្មេងវាភ័យវា កាលនុងវានៅតូចនុង

ក៖ ចឹងគេទំលាក់គ្រាប់មកភ័យ

ខ៖ ទំលាក់ចាស!

ក៖ លឺខ្ទរហេស!

ខ៖ គេហៅថាទ្រុងជ្រូកអាធំនុងហេស!

ក៖ គេបានទំលាក់អាស្អីគេនុង

ខ៖ ចាស!

ក៖ ចឹង!

ខ៖​ដល់ពេលហើយខ្ញុំរត់នៅអាតាផ្នាស់គេនោះទេនុង

ក៖ ចា!

ខ៖ ដល់ពេលម្តាយឪរបស់ខ្ញុំថាខ្ញុំងាប់អស់ហើយ ព្រោះគេទំលាក់ត្រូវនុង

ក៖ ចឹងគេទំលាក់នៅកន្លែងណាដែរបានខ្ទរហើយកូននៅតូចទៅជាគ្នាលប់អស់រលីង?

ខ៖ មុនដំបូងវាបាញ់!

ក៖អូតែអត់ត្រូវទេ!

ខ៖ ចាសបាញ់( អ៊ីកំពង់ជូតទឹកភ្នែក)

ក៖ ចឹងកាលបាញ់នុងគ្រាប់តូចៗនោះទេហេសអ៊ី?

ខ៖ ចាំស្តាប់ខ្ញុំនិយាយ!

ក៖ ចា!

ខ៖ អាគេបាញ់នុងគេទំលាក់នៅភូមិថ្មីរួចអីៗហើយ ខ្ញុំទៅរករន្ធដៅច្រក ដល់ពេលទៅរករន្ធដៅច្រកចូវទូកនៅតាមព្រែកហ្នឹង គ្នាឡើង១ទូក ហើយនៅត្រង់ព្រែកហ្នឹង ដល់ពេលវាឃើញទូកខ្ញុំចូវនុង វាតាមទៅតែម្តង ហើយវាចាប់ផ្តើមបាញ់!ត្រង់នៅក្បាលតូចនុង គ្រាប់របស់វាធំៗណាស់ ឡើងប៉ុនៗនេះ

ក៖ ចាស!

ខ៖ បាញ់ធ្លុះក្បាលទូកនុងតែថាមនុស្សអត់មានបានត្រូវនោះទេ!បាញ់ឡើងខ្ទេចក្បាលទូកនុងទៅ ដល់ពេលមកភ័យគឺភ័យនៅកន្លែងនេះនោះទេ ភ័យអាវាក្រលឹងជុំវិញ នៅក្នុងព្រៃនុងណា វាបាញ់ពីខាងត្បូងមក ពីជើងផង ពីកើតផង តែខ្ញុំនៅប្រលោះកណ្តាល!

ក៖ ចឹងបានបាញ់ដើមឈើហ៎?

ខ៖ បាញ់មនុស្សតែម្តងនុងណា​ក៏ប៉ុន្តែខ្ញុំនៅកណ្តាលចឹងដូចថាមានគុណបុណ្យបានជួយចឹងណា!

ក៖ ចាសបានផុត!

ខ៖ បានជៀសវាងផុតចឹងទៅអត់មានអ្នកណាគេនេះនោះទេ បានតែជាមួយនឹងកូនរបស់ខ្ញុំ១ហ្នឹងនោះទេចាស!

ក៖ ចាស!

ខ៖ ជាមួយនឹងបងប្អូនដែរ

ក៖ ចាស!

ខ៖ ចាស!រួចដល់មកសម័យប្រល័យពូជសាសន៏នេះ

ក៖ របបប្រល័យពូជសាសន៏អ៊ី!

ខ៖ ហ្នឹងហើយរួចធ្វើការវេទនា ហើយកូនវាក៏មិនជួបគ្នាស្អីក៏មិនជួបល្ងាចបានមកដល់អី រួចវេទនា ដល់ពេលដាច់អាពត កាលជំនាន់ប្រល័យពូជសាសន៏ហ្នឹងវាលំបាកណាស់ គេបំបែកកូនចៅ វាមិនអោយជួបជុំគ្នារួចវាអោយធ្វើការដល់ល្ងាចម៉ោង៥ទៅបានឈប់ រួចរែកដីវាបានអោយរែកនៅក្នុង១ថ្ងៃ២ម៉ែត្រ! ចឹងនៅក្នុង១ថ្ងៃ២ម៉ែត្រចឹងទៅ។

ក៖ ចាសចឹងបានចាប់តាំងពីម៉ោងប៉ុន្នានដល់ម៉ោងប៉ុន្នានដែរអ៊ី?

ខ៖ មិនដឹងជាម៉ោងប៉ុន្នាននោះទេ

ក៖ ពេលព្រឹក ប្រហែលជាម៉ោងប៉ុន្នានដែរ?

ខ៖ ប្រហែលជាម៉ោង៧ទៅ រែករហូតដល់ម៉ោង៥

ក៖ចឹងគេអោយរែកដីនុងហេសអ៊ី?

ខ៖ ហ្នឹងហើយ ពីព្រឹករហូតដល់ម៉ោង៥ ដល់ម៉ោង១១ បានឡើងហូបបបរ

ក៖​ចាស!

ខ៖ ដល់ពេលម៉ោង១១ បានហូបបបរ

ក៖ ចឹងមកដល់ពេលម៉ោង៧ រហូតដល់១១ បានពិសារបបរ!

ខ៖ ហ្នឹងហើយ!

ក៖ ចឹងដល់ពេលម៉ោងប៉ុន្នានត?

ខ៖ ហើយដល់ពេលម៉ោង១១ ហើយចូលម៉ោង១ និងដល់ម៉ៅង៥

ក៖ ចឹងបានដល់ម៉ោង៥ល្ងាច!

ខ៖ ហ្នឹងហើយដល់ម៉ោង៥ល្ងាច ហើយរួចគេអោយហូបបបរនោះទេអឺ ដល់ពេលរួចចឹងទៅ អត់មានកំលាំងកំហែងអីនោះទេ ចេះតែខំប្រឹងធ្វើចឹងទៅណា ព្រោះអីខ្លាចគេយកទៅវ៉ៃចោលចឹងណា

ក៖ ចាសខ្លាចគេ!

ខ៖ ខ្លាចគេយកទៅវ៉ៃចោល រួចចឹងចេះតែប្រឹង

ក៖ រួចអ៊ី មេប្រធានហ្នឹង គេអោយអ៊ីបានរែកប៉ុន្នានម៉ែត្រ?

ខ៖ ចឹងនៅក្នុង១នាក់ចឹងគេអោយរែក២ម៉ែត្រ

ក៖ នៅក្នុង២ម៉ែត្រគីបហេស?

ខ៖ ចាសក្នុង១នាក់ចឹងគេអោយរែក២ម៉ែត្រគិបណា

ក៖ ចឹងអ៊ីមានបានរែកបានដេស?

ខ៖ ខ្ញុំរែកជួនកាលបានជួនកាលអត់បាននោះទេ តែដល់ពេលជួនកាលគេជួនខ្ញុំ ហើយជួនកាលគេអត់មានអ្នកណាជួយនោះទេខ្ញុំរែកតែម្នាក់ឯងរហូតដល់ម៉ោង៥

ក៖ ចឹងទំនប់នុងខ្ពស់ដេស?

ខ៖ ទំនប់យើងនេះហ្នឹង អាទំនប់យើងនៅព្រៃទទឹងអីនុង នៅព្រែកឯងអីនុង

ក៖ ខ្ញុំអត់មានដែរឃើញផង!

ខ៖អត់ដែរទៅនោះទេ?

ក៖ បើសិនជានៅតាកុតនេះឃើញ!

ខ៖ ខ្ញុំអត់មានដែររែកនោះទេនៅកន្លែងនុងហ៎

ក៖ ចាស!

ខ៖ រែកអានុងផុតហើយហេស! (គាត់សួរថា៖ ចឹងយើងត្រូវនិយាយតទៅមុខទៀតហេស?)

ក៖ ចាសចឹងទៅ គេអោយអ៊ីធ្វើការងារអ្វីបន្តទៀត?

ខ៖ ជំនាន់ប្រល័យពូជសាសន៏នុងហេស?

ក៖ ចាស!

ខ៖ កាលនុងគេអោយខ្ញុំទៅច្រូតស្រូវ អី ចូលទៅតាមភូមិអឺ ទៅម៉ោង៧ចូលធ្វើការ ហើយដល់ពេលម៉ោង១១ចូលហូបបាយ អាហ្នឹងដើរទៅច្រូតស្រូវហើយ

ក៖ ចឹងចូលហូបបាយហើយទៅច្រូតស្រូវ!

ខ៖ ចាសដល់ពេលម៉ោង១បានចូលទៀត! ដល់ពេលម៉ោង៥បានមកកន្លែងវិញ

ក៖ ចឹងពេលមកនុងគេអោយមកតាមផ្ទះមែន?

ខ៖ មកតាមផ្ទះចាស!

ក៖ ចាស!

ខ៖ ក៏ប៉ុន្តែឆ្នាំងអីគេយកអស់ហើយយើងមានតែខ្លួននោះទេ!

ក៖ ចាសចឹងនៅតែសំបកផ្ទះនោះទេ

ខ៖ ហ្នឹងហើយគេយកទៅដាក់នៅកន្លែងរោងបាយហ្នឹងអស់ទៅហើយ! ហើយក៏គ្មានបានសុំអំបិលអីគេដែរ តែបើសិនជាសុំក៏គេមិនអោយដែរ!ចាស!

ក៖ ហឹម!

ខ៖ រួចនុងនេះហើយ មកសួរដល់ពេលបច្ចុប្បន្នមកដល់ពេលឥឡូវៗនេះទៀតហេស?

ក៖ ចឹងអ៊ីដូចថា គេអោយទៅច្រូតស្រូវអីចឹងទៅ តើគាត់មានអោយអ៊ីទៅធ្វើការងារអ្វីទៀតដែរក្រៅពីច្រូតស្រូវហើយ?ធ្វើការងារអ្វីបន្តទៀតដេស?

ខ៖ បន្តទៀត!

ក៖ ចាសមានអ្វីទៀត?

ខ៖ ដូចថាចូលវស្សាអីចឹងទៅ គេបានអោយច្រូតដាក់កំរិតនុង នៅក្នុង១ថ្ងៃហ្នឹងបានប៉ុន្នានថ្លូន

ក៖ ចឹងដកសំណាប?

ខ៖ ហ្នឹងហើយដកសំណាប គេអោយយើងហ្នឹង ដកនៅក្នុង១នាក់បាន២ថ្លូន នៅក្នុង១នាក់ចឹងណា បាន២ថ្លូន​ចឹងក៏ប៉ុន្តែខ្ញុំដអត់បានចឹងគេបានជួយខ្ញុំ ដល់ពេលជួនគេអត់មានជួយនោះទេ ចឹងហើយខ្ញុំបានទៅដកពេលយប់ចឹងទៅបានចឹងទៅ បាន២ថ្លូន ចឹងចួនកាលបានអោយគេជួយ

ក៖ ចាស!

ខ៖ ហើយបានគេយកទៅស្ទូង! ដកបាន១ថ្ងៃចឹងទៅ ដល់ពេលថ្ងៃស្អែកឡើងគេបានយកទៅស្ទូងហើយ! គេដាក់ខ្សែសិនចឹងដាំពោតត្រសក់អីចឹងទៅ

ក៖ ចាសអោយត្រង់!

ខ៖ ចាសអោយត្រង់គេស្ទូងអោយត្រង់

ក៖ ចឹងអ៊ីតើមានការលំបាកយ៉ាងម៉េចខ្លះដែរ?

ខ៖ អូលំបាកណាស់!

ក៖ តើលំបាកយ៉ាងម៉េចខ្លះដែរ?

ខ៖ លំបាកត្រង់ថាវាអត់មានកំលាំងកំហែងអីចឹង តែចេះតែប្រឹងធ្វើចឹងទៅណា! ជួនកាលញ័រដៃញ័រជើងក៏អត់មានហ៊ានធ្ងរដែរ!

ក៖ ចាស!

ខ៖​វេទនាមហាវេទនាហើយ រួចដល់ពេលកូននោះក៏ចឹងដែរ ទឹកបបរចឹងណា​អាកូនវាថាយើងមកពីនោះវិញចឹង ដូចថាកូននៅបៅដោះអត់ទាន់បំបែក! បំបែកយប់នោះទេណា​ ដល់ពេលបំបែកថ្ងៃអីចឹងដល់ពេលយប់អោយកូនទៅធ្វើការ ហើយដល់ពេលក្នុង១ខ្ទះ៣គីឡូ

ក៖ ចាស!

ខ៖ បាន៣គីឡូអង្កចឹងណា!

ក៖ ចាស!

ខ៖ ទៅអោយសុតតែទឹក បាន២នាក់ បានកាកតែប៉ុណ្ណឹងនោះទេ!

ក៖ ចឹងបានកាកប្រហែល១ស្លាបព្រា!

ខ៖បានតែ១ស្លាបព្រានោះទេណា!

ក៖ ចាស!

ខ៖ ចឹងបានតែ២នាក់តាហ្នឹងណា គឺថាវេទនាមហាវេទនា!!

ក៖ អូ!

ខ៖ បានៗពីនោះមក មកដល់សម្តេចហ៊ុនសែនលោកជួយអីចឹងណា បានលោករំដោះបានចឹងទៅ

ក៖ បានកងទ័ពវៀតណាមហ៎!

ខ៖ ហ្នឹងហើយបានកងទ័ពវៀតណាមមកជួយអីចឹងទៅ បានរាងធូរ

ក៖ បានរំដោះ!

ខ៖ ហ្នឹងហើយបានរាងធូរ! ដូចថាយើងស៊ីនៅតាមផ្ទះសំបែងអីចឹងទៅណា

ក៖ ចឹងពេលនុងយើងបានមកជួបជុំគ្រួសារយើងវិញ?

ខ៖ ហ្នឹងហើយពេលនុងបានយើងបានជួបជុំគ្រួសារយើងបានស៊ីបានឆ្អែក

ក៖ ចាស!

ខ៖ យើងមានសេចក្តីភាព!

ក៖ ចឹងយើងរកគ្រួសារយើងវិញហើយ លែងរួចហើយហេសអ៊ី?

ខ៖ អានុងលែងនេះហើយ លែងលំបាកហើយ តែថាយើងយ៉ាប់កំលាំងយើងវាមិនដូចនុងដែរ គ្រាន់តែថាវាយ៉ាប់ល្មម! មានកូនចៅអីបានស៊ីឆ្អែតឆ្អន់ហើយ បានជួបជុំគ្នាចឹងទៅ វាសប្បាយចិត្តវិញចឹងទៅ​វាមិនបានដូចកាលនៅក្នុងជំនាន់ប្រល័យពូជសាសន៏នោះទេ

ក៖ ចាស!

ខ៖ ចាស វាធូរបានសម្តេចហ៊ុនសែនអី ពួកវៀតណាមអីគេជួយ កុំអីយើងមិនដឹងជាយ៉ាងណាៗនៃនោះទេ!

ក៖ ចាហើយដល់ចឹងអ៊ី ចេះប្រកបមុខរបរធ្វើរកត្រីអីទៀតរហូតមកដល់ពេលឥឡូវហ្នឹងហេសអ៊ី?

ខ៖ ចាស! ខ្ញុំរកត្រីហើយដូចថាដីខ្ញុំបានរានបានបន្តិចបន្តួចនុង ខ្ញុំធ្វើស្រែធ្វើចំការអីចឹងណា

ក៖ ចា!

ខ៖ ហើយបានចិញ្ចឹមកូនចៅអីចឹងទៅ!

ក៖ ចឹងដីអ៊ីរៀននុងគឺនៅកន្លែងណា?

ខ៖ ខ្ញុំនៅចំកែងទួយ ដីបាតបឹងណា!

ក៖ ចាស!រាននុងកាលនុដីនុងរានដើមកក់ឬក៏ដើមឈើ?

ខ៖ ដើមកក់​តែថាដីដើមកក់នុងពិបាកកាប់ណាស់១កាំបិតឡើងទ្រើត ទាល់តែ២ទៅ៣កំបិតនោះបានដាច់ ហើយកាំបិតខ្ញុំសំឡែងកាំបិតបានដាច់ណា នេះខ្ញុំប្រាប់ភីឯងណា

ក៖ ចឹងកាប់រានកក់នុងចឹងពេលមុនដំបូងកាប់គុលវាសិន?

ខ៖ កាប់គុល!

ក៖ រួចចុះឬសវាយ៉ាងម៉េចដែរទៅអ៊ី?

ខ៖ ឬសវានុងគឺវានេះចឹងទៅ រកគេភ្ជួរអីចឹងទៅណា

ក៖ ចាស!

ខ៖ ហ្នឹងហើយគេមានគោមានក្របីអីអោយគេភ្ជួចឹងទៅ

ក៖ ផុតទៅអ៊ី?

ខ៖ អត់ដុតនោះទេ ដូចថាមានគេភ្ជួរហើយលិចទឹកចឹងទៅគឺថាវាបានដាច់ឬសហើយ!

ក៖ ចាស!

ខ៖ ហើយចឹងបើសិនជាវានៅក៏វានៅតិចដែរ

ក៖ ១ឆ្នាំ!

ខ៖ ហ្នឹងហើយ១ឆ្នាំក្រោយទៀតមកយើងជួលគេភ្ជួរទៀតចឹងទៅលិចងាប់ក៏អស់ទៀតចឹងទៅ ហើយបានម្តងបន្តិចៗ រហូតចឹងទៅ

ក៖ ចឹងអ៊ីបានរានដីនុងបានប៉ុន្នានហិចដែរអ៊ី?

ខ៖ ដីនុងបានជាងកន្លះហិចនោះទេគិតទៅ ចាសជាងកន្លះហិច

ក៖ ចឹងអ៊ីបានដីនុងធ្វើស្រូវនិងបានធ្វើដំណាំ

ខ៖ ចាសបានធ្វើស្រូវ កាលពីខ្ញុំរៀននុងណាខ្ញុំវេទនាណាស់ កាលនុងខ្ញុំមានពោះ៨ខែ ខ្ញុំទៅរានដីនុងណា! ខ្ញុំរានកាប់កក់អីនុងណា

ក៖ ចឹងមានកូន៨ខែ!

ខ៖ ចាសកាប់កក់អីនុង ខ្ញុំណា ខ្ញុំប្រាប់(អ៊ីអួដើមក) ខ្ញុំកាប់កក់បណ្តើរទឹកភ្លៀងហូរស្រិចៗ រលឹមស្រិចៗ ហើយខ្ញុំអោយកូនខ្ញុំយកកក់មក ដាក់ក្រាលដេកណា ខ្ញុំដេកបង្ហូរទឹកភ្នែក

ក៖ ចាស!

ខ៖ ខ្ញុំថាខ្ញុំមិនដឹងកំរិតហ្នឹងសោះ គេរាល់គ្នាមិនដល់ចឹងនោះទេ វេទនាតែខ្ញុំនោះទេ

ក៖ អត់អីនោះទេអ៊ីអើយ! អោយតែថាផុតពីរបប

ខ៖ ខ្ញុំគឺថាខ្ញុំបានអរ គឺជាអ្នកមានគុណជួយ

ក៖ ចឹងពីរបបនុងមកវាធូរ ហើយនេះយើងប្រើដោយកំលាំងយើងទៅតាមយើងធ្វើបានយើងធ្វើទៅអ៊ី ហើយបើសិនជាយើងធ្វើមិនបានចឹងយើងសំរាកទៅណា

ខ៖ ចាសខ្ញុំអត់មានអីទេ ខ្ញុំតូចចិត្តថា ប្រឹងប៉ុណ្ណឹងហើយ គួតែគេអាណិតអាសូរចឹងណា​ម្តងបន្តិចៗ!

ក៖ ចាស!

ខ៖ សន្សំយកលុយធ្វើផ្ទះធ្វើសសរម្តងបន្តិចៗធ្វើផ្ទះធ្វើសំបែងចឹងណា​ដល់ពេលចុងបញ្ចប់ឆេះអស់រលីង! ចឹងខ្ញុំតូចចិត្តតែប៉ុណ្ណឹងនោះទេ

ក៖ ចាស!ដល់ពេលអ៊ីដីនុងធ្វើស្រែរហូតចឹងហេសអ៊ី?

ខ៖ និយាយអោយដល់ ចាំស្តាប់ខ្ញុំនិយាយ ចាំមើលខ្ញុំភ្លេចនិយាយថាដីគេចែកអោយណា

ក៖ ចាស!

ខ៖ ចែកអោយក្នុងម៉ាដាច់ទៅនុងគេចែកអោយក្នុង១គ្រួសារហ្នឹងបាន៣ម៉ែត្រកន្លះ

ក៖ គេហៅថាដីរបប!

ខ៖ ដីរបបចាស គេចែកអោយក្នុង១គ្រួសារហ្នឹងបាន៣ម៉ែត្រកន្លះ បានខ្ញុំដាំត្រសក់អីនុងទៅ

ក៖ ក្បាល៤ម៉ែត្រកន្លះ ហើយចុះបណ្តោយប៉ុន្នានដែរ?

ខ៖ បណ្តោយវែងនេះនោះ !

ក៖ ចឹងអាហ្នឹងដាំត្រសក់អីណេស!

ខ៖ អឺ នុងល្បាក់២០អីជាងបន្តិចបន្តួចហើយ

ក៖​នៅកន្លែងណាដីរបបនុង?

ខ៖ នេះនៅខាងលិចព្រែកកាហែង!

ក៖ ចឹងដីនុងសម្រាប់ដាំដំណាំដូចជា?

ខ៖ សម្រាប់ដាំត្រសក់ ដាំពោតអីចឹងណា

ក៖ ចាស!

ខ៖ ហ្នឹងបានតែប៉ុណ្ណឹងនោះទេ ហើយបានមកក្រោយមកទៀត ខ្ញុំក៏លក់ទៅ ខ្ញុំអត់មានលុយអត់មានកាកទិញ ដូចថារកជីវៈភាពនុងរកជីវៈភាពអត់មានទាន់មាត់អីចឹងណា ក៏ខ្ញុំលក់អោយគេចឹងទៅ ដល់ពេលខ្ញុំបានលក់អោយគេចឹងទៅ ខ្ញុំបានរែកដីនៅចំកែងទួយនុងណាជាដីបាតបឹងអីនុងណា បានធ្វើស្រែបន្តទៀតចឹងទៅមកដល់សព្វថ្ងៃហ្នឹង ក៏ប៉ុន្តែខ្ញុំបានចែកកូនចៅអស់ទៅហើយ។

ក៖ ហឹមចឹងអ៊ីអត់មានដីកេរសេសសល់ពីឪពុកម្តាយកេរដំណែលឪពុកម្តាយគាត់ចែកអោយអត់មានទេអ៊ី?

ខ៖ មាន នៅកូនខ្ញុំសព្វថ្ងៃហ្នឹង!

ក៖ នៅឯណា?

ខ៖ ហ្នឹងៗ ដីទីផ្ទះហ្នឹង!

ក៖ ដីនៅកូនខាងមុខហ្នឹងហេស?

ខ៖ ចាសៗ!

ក៖ ឥឡូវអ៊ីដីកន្លែងហ្នឹង យើងប៉ានបានប៉ុន្នានហិច អត់មានដល់ហិចទេឬយ់ាងម៉េច?ធំដែរនុងណា!

ខ៖ ដីនៅត្រឹមនេះ ទល់ផ្ទះអាគុយនុង!

ក៖ ចឹងក្បាលប៉ុន្នានម៉ែត្រ បណ្តោយប៉ុន្នានម៉ែត្រដែរអ៊ី?

ខ៖ ក្បាល មិនដឹងប៉ុន្នាននោះទេ ទាល់តែសួរកូនខ្ញុំហើយបានដឹងមើលទៅ

ក៖ ចាសៗ បើសិនជាមិនដឹងក៏មិនអីដែរអ៊ីចាស! អឺម! អ៊ីដីកាលផ្ទះអីដែរថាឆេះនុងអ៊ីកន្លែងនុងអ៊ីទិញគេហេស?

ខ៖ ខ្ញុំទិញគេទេដីនៅកន្លែងនុងនោះ!

ក៖ ចឹងអ៊ីទិញគេប៉ុន្នាន?

ខ៖ កាលនុងខ្ញុំទិញគេប្រហែលជា១ជីនោះទេ កាលនុង តែថាកាលនុងមិនដល់១ជីនោះទេ

ក៖ ចឹងដីនៅកាលនុងប្រហែលជាប៉ុន្នានខ្នងដែរផ្ទះ?

ខ៖ ប្រហែលជា២ជីអីនោះទេ!

ក៖ រួចទៅធ្វើទឹកលុយប្រហែលជាអស់ប៉ុន្នានដែរ?

ខ៖ អូអត់ដឹងនោះទេ កាលនុងធ្វើផ្សំបានបន្តិចៗ កាលនុង

ក៖ ចាសផ្សំ!

ខ៖ ផ្សំបន្តិចៗទាល់តែថាយើងមានទាំងដៃអីចឹងទៅថា ឥឡូវលុយនៅនឹងដៃហ្នឹងវាគ្រាន់ហើយ ប៉ុណ្ណឹងចឹងណាថាធ្វើអស់ប៉ុន្នានដូចថា១០០០ទៅ២០០០អីចឹងទៅ អាហ្នឹងបានដឹងណា​ធ្វើបន្តិចៗចឹងអត់ដឹងទឹកលុយ

ក៖ ហឹ!

ខ៖ ចឹងខ្ញុំក៏បាននៅភូមិស្រុកកំណើតកើតជានៅភូមិខ្ញុំវិញមក

ក៖ ដីកេរដំណាលខាងឪពុកម្តាយ ពេលដែលឆេះផ្ទះអស់ចឹងទៅមកនៅខាងដីកេរខាងឪពុកម្តាយវិញ?

ខ៖ ចាសៗមកនៅខាងដីកេរខាងឪពុកម្តាយវិញចាស!

ក៖ ចឹង!

ខ៖ អឺ...

ក៖ មកដល់ពេលឥឡូវអ៊ីមកនៅកន្លែងហ្នឹងវិញ តើអ៊ីមានអាម្មរណ៏យ៉ាងម៉េចដែរ?

ខ៖ ខ្ញុំមកនៅអារម្មណ៏ខ្ញុំវានៅគ្រាន់បើជានៅខាងលិចនុង បើសិនជានៅខាងលិចនោះដូចថាវាឆ្អែករឿងផ្ទះរឿងសំបែងនុងណា ខ្ញុំវាមិនចង់អោយឃើញ

ក៖ ចាស!

ខ៖ ដូចថាមកនៅឯនុងចឹងទៅគឺឈឺជាអីចឹងដូចថាបានកូនបានចៅវាមើលអីចឹងណា

ក៖ ចាសបាននៅជិតកូន!

ខ៖ ចឹងបានខ្ញុំនៅឯនុងខ្ញុំលំបាកចិត្តណាស់ រួចដល់ពេលរបស់របបអីនុងគឺឆេះអស់ហើយខ្ញុំ ដល់ថ្នាក់ខោអាវអីក៏គេអោយស្លៀកដែរខ្ញុំ ទើបតែថាមកដល់ពេលឥឡូវនេះនោះទេ ធូរហើយ

ក៖ ចាស!

ខ៖ បើសិនជាកាលពីមុនលំបាកណាស់!

ក៖ ចឹងអ៊ីមានអឺ! បទពិសោធន៏អ្វីខ្លះ ដែលជាបទពិសោធន៏នៅក្នុងដំណើរជីវិតរបស់អ៊ីនុងណា ចាសតើមានបទពិសោន៏អ្វីដើម្បីផ្តាំផ្ញើដល់ក្មេងៗជំនាន់ក្រោយនេះគេបានដឹងចឹងណាអ៊ីមានដេស?

ខ៖ អញនិយាយរឿននេះដូចថាកុំអោយកូនវាភ្លេចថាម៉ែឪកំសតចឹងហេស!

ក៖ ចឹងហេសអ៊ី!

ខ៖ ចាសអោយកូននុងវាចាំ! គ្រាន់តែថាអោយកូនចៅនុងវាប្រឹងរៀនវាប្រឹងសូត្រទៅ អោយវាចេះដំរិះចឹងទៅ បានដំរិះវិជ្ជានុងទុកយ៉ាងម៉េចក៏វាគ្រាន់បើដែរ ព្រោះទុកយ៉ាងម៉េចក៏យើងចេះដឹងដែរហើយ វាអត់មានថាល្ងង់ខ្លៅដូចជាគេអ្នកមិនចេះនោះទេ!

ក៖ ចាស!

ខ៖ ចាស!ទុកមិចក៏វាគ្រាន់ដែរ

ក៖ ដូចជាជីដូននោះផ្ទាល់អត់ចេះអក្សរគឺ

ខ៖ អត់ចេះអក្សរនោះគឺវាវេទនាណាស់

ក៖ ចាស!

ខ៖ គិតអ្វីក៏វាអត់លេចដែរ ព្រោះវាល្ងង់ណា អ្នកអត់ចេះល្ងង់ហើយ រួចបើរួចគចេះដឹងទៅ គេរៀនសូត្របានជ្រៅជ្រះចឹងទៅ ទុកយ៉ាងម៉េ់ចក៏គេចេះដឹងបានជាងអ្នកអត់បានរៀនដែរ ចឹងគ្រាន់តែផ្តាំផ្ញើកូនចឹង! កូនចៅទាំងអស់នុងចេះតែផ្តាំផ្ញើចឹង ក៏ប៉ុន្តែអារឿង អាណាខុសច្បាប់កូនកុំរៀនកុំសូត្រអោយសោះ កូនកុំរៀនកុំយកចិត្តទុកដាក់! សូមកូនតែប៉ុណ្ណឹងបានហើយ

ក៖ ចាសចឹងយ៉ាងម៉េចទៀតអី ខិតខំ!

ខ៖ ខិតខំធ្វើការងារហ្នឹង ខិតខំប្រឹងរករៀនទៅ!

ក៖ ចាសៗ

ខ៖ យើងមកពីរៀនពីសូត្រអីវិញចឹងទៅ ដូចថាមុខការណាដែរយើងត្រូវរកបាន យើងប្រឹងរកប្រឹងធ្វើចឹងទៅ !...

ក៖ ចាសអោយចេះចូលរួមថែរក្សាចឹងទៅ...

ខ៖ ចាសបងប្អូនអីនុងដូចថាអោយចេះថែរក្សាគ្នា កុំអោយប្រកែកគ្នាអីចឹងចេះស្រលាញ់គ្នាដូចជាអ្នកស្រុក អ្នកភូមិអីចឹង កុំចេះទាស់គ្នាអោយចេះស្រលាញ់គ្នា ខ្មែរនិងខ្មែរកុំអោយវាបែកបាក់គ្នាអីចឹងទៅ...

ក៖ ទៀតដេសតើមានទៀតដេស?

ខ៖ អស់ហើយតែប៉ុណ្ណឹងចា!

ក៖ ចឹងខ្ញុំសូមអរគុណអ៊ីចឹង ដែលអ៊ីបានលះបង់ពេលវេលាដ៏មានតំលៃនុងអោយខ្ញុំធ្វើការ សម្ភាសចាសចឹងខ្ញុំសូមថតរូបអ៊ី១ប៉ុសនិងបទសម្ភាសហ្នឹងយកទៅដាក់នៅលើគេហៈទំព័រនៅខាងលើសកលវិទ្យាល័យBYUនៅUSAតើអ៊ីអនុញ្ញាតអោយខ្ញុំយកទៅដាក់ដេស?

ខ៖ មានអីស្រាច់តែក្មួយចុះ!

ក៖ ចឹងខ្ញុំសូមជូនពរអ៊ីអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ ! ខ្ញុំសូមជម្រាបលាអ៊ី!

ខ៖ ចាស! ហើយអ្នកនេះហ្នឹងក៏សូមអោយបានសេចក្តីសុខទាំងអស់!!

ក៖ ចាសៗអ៊ី!